John Eliot
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
John Eliot var en engelsk-amerikansk puritansk misjonær. Han studerte teologi ved Cambridge universitet i England og reiste så til USA, der han først var prest for britiske kolonister og senere for den opprinnelige befolkningen i Massachusetts. I 1645 grunnla han The Roxbury Latin School, som er en av USAs eldste skoler som stadig er i drift. Eliot regnes som den første evangeliske misjonæren. Han oversatte deler av Bibelen til wampanoag-språket ved hjelp av en fange fra stammen som het Cokenoe. Han startet også et arbeid med å lage en grammatikk for lokalspråket.
Han donerte i 1689 et landområde i det som i dag er den historiske del av Boston for å finansiere det som fikk navnet Eliot School. Ved donasjonen stilte han som vilkår at elever fra urbefolkningen og fra den afrikanskættede befolkning skulle tas opp på lik linje med andre. Ettermæle Eliot er en av de første misjonærene og skoleetablererne i Nord-Amerika. Han forkynte på urbefolkningens språk og oversatte deler av Bibelen til deres språk. Dette arbeidet har også vært viktig for å bevare wampanoag-språket. Han var en tidlig talsmann for likestilling uansett etnisk bakgrunn. Les mer i Store norske leksikon kristen misjonsvirksomhet misjon Religion i USA USAs historie Urbefolkning Eksterne lenker Roxbury Latin School  Wampanoag Litteratur Carpenter, John (2002, oktober). New England Puritans: The Granparents of Modern Protestant Missions, Fides et Historia, 30, nummer 4. Cesarini, J. P. (2008). A Brief History of the Mashepog Indians 1666, The William and Mary Quarterly, nummer 1: 101 – 134. Cogley, Richard (1999). John Eliot’s Mission to the Indians before king Phillip’s War. Cambridge Massachusets: Harvard University Press.